title: Puertomingalbo
text: Puertomingalbo (Puertomingalvo en castellano) ye un municipio de la provincia de Teruel, situau en la comarca de Gúdar-Chabalambre. La suya población ye de 112 habitants (2018), en una superficie de 102,67 km² y una densidat de 1,13 hab/km²
  
  Toponimia 
  Lo toponimo Puertomingalbo tiene un zaguer forman d'orichen arabe y corresponde a Galbun, l'hipocoristico de l'antroponimo Galib. En la provincia de Guadalachara bi ha una serie de toponimos con un orichen pareixiu: Torre de Miguel Bon y Mingalvo, que continan en atras zonas con Huerta de Mingalvo y Majada de Mingalbo, y plegan a la provincia de Malaga con Benagalbón.
    
  En 1202 apareixe documentau como Ibn Galbón. En 1208 lo rei Pero II d'Aragón donó a la Orden de Selva Mayor d'Alcalá lo lugar de Cuevas de Domingo Arquero indicando-ne las mugas y nombrando un portum de Abingalbón:
  
  En 1446 s'escribe Puerto, entre 1495 y 1609 s'escribe El Puerto, pasando a estar Puerto de Aben Galbó en 1646 y Puertomingalvo dende 1713.
  
  La microtoponimia de Puertomingalbo ye bien estudiada por autors como José Castillo Gil y Javier Solsona Benages, que documentan bell microtoponimo con components en aragonés u en catalán anteriors a la castellanización (barranco de la falaguera, barranco de las grivas, Las Sampolas, El Grao, Masico Mollón, Las Nogueras, Mas d'Olaria, Mas d'Onceno, Pairón, Masico de Piuques, La Sunsida, ecetra).
  
  Cheografía 
  Puertomingalbo ye situau a lo sud de la sierra de Mayabona, que presenta en lo suyo termin Las Sampolas. La sierra de la Batalla tiene una part en l'ueste de lo termin municipal chunto a lo termin de Vistabella. Lo río de Linars fa de muga entre Linars de Mora y Puertomingalbo cerca de Castelbispal y dimpués traviesa lo cabo sud de lo termin.
  
  Mugas 
  Lo suyo termin municipal muga seguindo lo sentiu horario con Linars de Mora y Mosqueruela en la mesma comarca y provincia y con Vistabella y Villafermosa en la provincia de Castellón.
  
  Historia 
  En l'anyo 1202 lo rei Pero II donó Puertomingalbo a lo bispe de Zaragoza. Entre los anyos 1446 y 1495 feguraba en la sobrecollida de Mont Albán. En 1646 feba part de la vereda de Mont Albán. Entre 1711 y 1833 yera en lo correchimiento d'Alcanyiz y ya teneba lo titol de villa en 1785, tenendo concello municipal dende 1834. Dende 1965 perteneixe a lo partiu chudicial d'Alcanyiz.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Casa d'a Villa.
   Ilesia de l'Asumpción.
   Castiello.
   Muralla.
  Ilesia d'a Purificación y Sant Blas, sieglo XVIII.
  Casal Llorens u Lloveras.
   Portal Alto (u de Sant Antón).
   Ermira de Sant Bernabeu.
   Ermita de Santa Barbara.
   Hespital de Santa María de Gracia, sieglo XV.
   Casa fuerte.
   Poblau iberico de Mas Royo u "Los Castillejos".
  
  Fiestas 
   Virchen de las Dolors, 29 de marzo.
   Sant Antón de Padua, 10 de chunio.
  
  Referencias
  
  Bibliografía 
   José Castillo Gil: La toponimia oral de las elevaciones macizas de Puertomingalvo (Gúdar-Javalambre, Aragón) y su rotulación con genéricos postizos a partir del siglo XX. Publicau en Onomàstica. Anuari de la Societat d Onomàstica, nº 2, 2016.
   Javier Solsona Benages: Estudio toponímico del término municipal de Puertomingalvo (Teruel). Universitat Jaume I, 2001.
  
  Vinclos externos 
  www.puertomingalvo.com.